Harta interactivă a programului indică prin culoarea verde staţiile de biciclete disponibile, iar prin cea roşie cele indisponibile, adică cele unde nu mai sunt biciclete sau nu mai sunt locuri pentru a le parca.

Aplicaţia este gratuită şi funcţionează cu ajutorul sistemului GPS, montat pe fiecare bicicletă. Aplicaţia care oferă informaţii în timp real este disponibilă deocamdată doar pentru sistemul Android. Cei care au dezvoltat-o spun că au gândit peste 3.000 de trasee cu o durată medie de 21 de minute.

Autorităţile locale vor să mai înfiinţeze încă 15 staţii de bicilete, mai ales că în prima jumătate a lunii martie sistemul de închiriere a bicicletelor şi-a dublat numărul de utilizatori.